ג'ורג' ר. ר. מרטין

ג'ורג' ריימונד ריצ'רד מרטין (באנגלית: George Raymond Richard Martin; נולד ב-20 בספטמבר 1948), הוא סופר מדע בדיוני ופנטזיה, תסריטאי ומפיק אמריקאי ממוצא יהודי. בעברו היה מדריך עיתונאות. נודע בעיקר ככותב סדרת הספרים "שיר של אש ושל קרח" עליה מבוססת סדרת הטלוויזיה המצליחה של HBO "משחקי הכס". נולד בשם ג'ורג' ריימונד מרטין (George Raymond Martin) בניו ג'רזי שבארצות הברית, למשפחה נוצרית-קתולית בעיקרה, אם כי סבו היה יהודי. בוגר תואר ראשון ושני בעיתונות באוניברסיטת נורת'ווסטרן. בשנות השבעים היה מרטין כותב פורה של סיפורים קצרים, וזכה במספר פרסי הוגו ונבולה לפני שהתחיל להפנות את תשומת לבו לרומנים. אף על פי שרוב עבודתו עוסקת בפנטזיה או באימה, כמה מספריו המוקדמים הם ספרי מדע בדיוני המתרחשים בעולם עתידני. בשנות השבעים הוא החל לעבוד כעורך בטלוויזיה. הוא עבד על הסדרה "אזור הדמדומים" ועל הסדרה "היפה והחיה". כעורך ספרים, ערך את סדרת הספרים "קלף משוגע". ב-1996 מרטין חזר לכתיבת נובלות, והחל לכתוב את סדרת "שיר של אש ושל קרח", היצירה המפורסמת והמצליחה ביותר שלו. הסדרה עוסקת במאבקים סביב השלטון בממלכת וסטרוז, ממלכה גדולה בעולם במצב המקביל לימי הביניים. "שיר של אש ושל קרח" מאופיינת בדגש הניתן לתככים הפוליטיים שסביב האירועים, כמו גם בבנייה עשירה וריאליסטית של עולם פנטזיה שבו יש בתי אצולה, אבירים, דרקונים, כשפים ואל-מתים. הסדרה, כך על פי רבים, התחילה גל חדש בספרות הפנטזיה. גל זה הפך את המגמה שג'ון רונלד רעואל טולקין הוביל - מגמת הפנטזיה האפית, שבה הטובים והרעים ברורים, כל אחד מהם איתן בעמדתו. בספריו של מרטין כל הדמויות "אפורות" - בכולן יש מאפיינים טובים ורעים, ושיפוטן נתון בידי הקוראים. בנוסף לחמשת ספרי "שיר של אש ושל קרח" שפורסמו (ושני הספרים המתוכננים לעתיד), מרטין כתב גם חמש נובלות המתרחשות בעולם הסדרה, כל אחת מהן בתקופה שונה: "האביר הלא-משוח", "החרב המושבעת", "אביר המסתורין", "הנסיכה והמלכה" ו"אש ודם" שעוסק בהיסטוריה של בית טארגאריין. סדרת הטלוויזיה המצליחה "משחקי הכס" מבוססת על סדרת ספריו "שיר של אש ושל קרח", הוא אחד ממפיקיה בפועל, ואף כתב כמה פרקים בה. הוא היה שותף ליצירת משחק המחשב "Elden Ring". משחקי הכס (A Game of Thrones). תרגמה: עידית שורר, אופוס, 2012 (מהדורה מחודשת). עימות המלכים (A Clash of Kings). חלק א: מלך הזאבים. חלק ב: מלכת הדרקונים. תרגמה: יעל סלע, תל אביב: אופוס, 2013 (מהדורה מחודשת). סופת החרבות (A Storm of Swords). חלק א: פלדה ושלג. חלק ב: דם וזהב. תרגם: דוד חנוך, אופוס, 2012 (מהדורה מחודשת). משתה לעורבים (A Feast for Crows). חלק א: בשוך הסערה. חלק ב: עפר וכתר. תרגמה: יעל סלע-שפירו, תל אביב: אופוס, 2014 (מהדורה מחודשת). ריקוד עם דרקונים (A Dance with Dragons). חלק א: חלומות ואבק. חלק ב: לאחר המשתה. תרגם: צפריר גרוסמן, אופוס, 2012. האביר משבע הממלכות (Knight of the Seven Kingdoms). תרגם: צפריר גרוסמן, תל אביב: אופוס, 2015. אש ודם (Fire & Blood). תרגם: צפריר גרוסמן, אופוס, 2019. מסעות טאף (Tuf Voyaging). תרגמה: יעל סלע-שפירו, אופוס, 2005. חלום קדחת (Fevre Dream). תרגם: דוד חנוך, מודן, 2003. וינדהייבן (Windhaven) בשיתוף עם ליסה טאטל. תרגום: רוני גלבפיש, אופוס, 2006. צייד במנוסה: הישרדות היא החוק היחיד (Hunter's Run). בשיתוף עם גרדנר דוזואה ודניאל אברהם. תרגמה: נעמי גליק-עוזרד, אופוס, 2010. מדיה וקבצים בנושא ג'ורג' ר. ר. מרטין בוויקישיתוף אתר האינטרנט הרשמי של ג'ורג' ר. ר. מרטין ג'ורג' ר. ר. מרטין, ברשת החברתית פייסבוק ג'ורג' ר. ר. מרטין, ברשת החברתית אקס (טוויטר) ג'ורג' ר. ר. מרטין, הבלוג הרשמי ג'ורג' ר. ר. מרטין, ברשת החברתית Goodreads ג'ורג' ר. ר. מרטין (1948-), דף שער בספרייה הלאומית ג'ורג' ר. ר. מרטין, באתר אנציקלופדיה בריטניקה (באנגלית) מערכת ערוץ התרבות, ‏הרשת גועשת: מעריצי "משחקי הכס" נגד ג'ורג' מרטין, באתר ‏מאקו‏, 5 ביוני 2013 דיינה ג'נינגס, גם ג'.ר.ר מרטין רוצה עוד מ"משחקי הכס", באתר הארץ, 16 ביוני 2014 נטע הלפרין, ג'ורג' ר.ר. מרטין נגד הזמן, באתר ישראל היום, 15 באוגוסט 2014 גיא שרמן, האיש מאחורי "משחקי הכס": כך הפך ג'ורג' ר. ר. מרטין למלך הפנטזיה, באתר ynet, 22 בספטמבר 2018 ג'ורג' ר. ר. מרטין כועס על יוצרי "משחקי הכס". עם "בית הדרקון" הוא ינסה לתקן, באתר הארץ, 30 באוגוסט 2022 ג'ורג' אר. אר. מרטין יוצא נגד "בית הדרקון": "מכניסים שינויים רעילים", באתר ynet, 5 בספטמבר 2024 Game of Thrones creator George R.R. Martin discovers he’s a quarter Jewish